Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka 37. Statuta Općine Plaški, Općinsko vijeće, na 23. sjednici, 27. rujan 2024. godine, donosi

**Odluku o izradi izmjene i dopune**

**Prostornog plana uređenja Općine Plaški**

***Opće odredbe***

Članak 1.

Donosi se odluka o izradi izmjene i dopune Prostornog plana uređenja Općine Plaški, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Prostornog plana uređenja Općine Plaški (Glasnik Karlovačke županije broj 42/06, 5/14, 19/21 i 41/23), u daljnjem tekstu: izmjena i dopuna Plana.

Nositelj izrade izmjene i dopune Plana je Općina Plaški, Jedinstveni upravni odjel, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana:

1. Usklađenost sa zakonskim i podzakonskim okvirom
   1. Zakonska obveza izrade izmjene i dopune Plana i usklađenje sa Zakonom

Pravna osnova za izradu i donošenje su odredbe Zakona o prostornom uređenju ("Narodne novine", broj 153/13, 65/17, 114/18, 39/19, 98/19 i 67/23) (u daljnjem tekstu: Zakon); Pravilnika o prostornim planovima ("Narodne novine", broj 152/23) ( u daljnjem tekstu: Pravilnik); Uredbi o određivanju građevina , drugih zahvata u prostoru i površina državnog i područnog (regionalnog) značaja ("Narodne novine", broj 37/14,154/14,30/21,75/22 i 61/23) ( u daljnjem tekstu: Uredba).

* 1. Usklađenje s planom više razine

Sukladno odredbama članka 61. stavka 2. Zakona, Plan mora biti usklađen s prostornim planom više razine i to Prostornim planom Karlovačke županije ("Glasnik Karlovačke županije", broj 26/0l, 33/0l-ispr., 36/08, 56/13, 07/14-ispr., 50b/14, 6c/17, 29c/17-proč. tekst, 8a/18 , 19/18-proč. tekst i 57c/22).

* 1. Usklađenje s planom šireg područja iste razine

Nije primjenjivo

1. Određivanje novih prostorno planskih rješenja

Osnovni koncept razvoja prostora određen je važećim Prostornim planom uređenja Općine, te će se, u najvećem dijelu, zadržati i u prostornom planu iz ove Odluke.

Općina je 28. rujna 2023. godine na 18. sjednici Općinskog vijeća donijela Odluku o izmjeni i dopuni Odluke o donošenju PPUO Plaški. Općina je zaprimila nekoliko inicijativa pravnih i fizičkih osoba za izmjenom Plana za koje će se provest stručna analiza i razmotriti mogućnost ugradnje u Plan u okvirima koji su utvrđeni Zakonom i Prostornim planom Karlovačke županije.

Nova prostorno planska rješenja moguća su i temeljem usklađenja s prostornim planom više razine, Pravilnikom te drugim relevantnim podacima prikupljenih od strane javnopravnih tijela kao i s prihvaćenim primjedbama tijekom javne rasprave.

Osnovni ciljevi i programska polazišta za izradu izmjene i dopune Plana:

Ciljevi i programska polazišta za izradu IV. Izmjena i dopuna Plana su ostvarivanje preduvjeta za realizaciju pojedinih stambenih, gospodarskih i infrastrukturnih razvojnih projekata Općine Plaški, te usklađenja sa u međuvremenu donesenim zakonima i propisima te dokumentima prostornog uređenja više razine. Od posljednjih izmjena u 2023. godini pristiglo je više zahtjeva, većinom vezano za prenamjenu poljoprivrednog u građevinsko područje koji će se razmotriti. Također će se razmotriti broj i površine zona turističko-ugostiteljske namjene.

***Obuhvat izmjene i dopune Plana***

Članak 4.

Obuhvat IV. izmjena i dopuna PPUO Plaški jednak je obuhvatu postojećeg Prostornog plana uređenja Općine Plaški i odnosi se na čitavo područje Općine Plaški kao jedinice lokalne samouprave.

IV. izmjenama i dopunama PPUO Plaški biti će obuhvaćen grafički (kartografski prikazi) i tekstualni dio (Odredbe za provedbu) plana.

***Sažeta ocjena stanja u obuhvatu izmjene i dopune Plana***

Članak 5.

Za područje Općine Plšaki na snazi je Prostorni plan uređenja Općine Plaški ("Glasnik Karlovačke županije", broj 42/06, 05/14, 19/21, 41/23), kojim su utvrđene programske i prostorne postavke za razvoj Općine Plaški.

Razvoj Općine Plaški i svi zahvati u prostoru realiziraju se dulji niz godina u skladu s dokumentima prostornog uređenja, što je rezultiralo skladnim uređenjem prostora unutar građevinskog područja naselja - od razgraničenja prostora po namjeni do opremljenosti komunalnom infrastrukturom.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

Za potrebe izrade IV. Izmjena i dopuna Plana nije planirana posebna izrada posebnih stručnih podloga, već će se u izradi koristiti raspoloživa dokumentacija prostora koju iz područja svog djelokruga osiguravaju javnopravna tijela određena posebnim propisima.

***Način pribavljanja stručnih rješenja za izradu izmjene i dopune Plana***

Članak 7.

Stručna rješenja za izradu Izmjena i dopuna Plana izrađuje stručni izrađivač, ovlašten za obavljanje stručnih poslova prostornog uređenja, u suradnji s Nositeljem izrade, a koristit će se i programska rješenja i stručne podloge koje posjeduje i na raspolaganju su Općini Plaški.

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. A1 HRVATSKA d.o.o., HR-10000 Zagreb, Vrtni put 1.
  2. HRVATSKI TELEKOM d.d., HR-10000 Zagreb, Radnička cesta 21.
  3. Ministarstvo unutarnjih poslova, Ravnateljstvo civilne zaštite, Područni ured civilne zaštite Rijeka, Služba civilne zaštite Karlovac, Odjel inspekcije, HR-47000 Karlovac, Trg hrvatskih redarstvenika 6.
  4. Općina Brinje, HR-53260 Brinje, Frankopanska 33.
  5. Grad Slunj, HR-47240 Slunj, Trg dr. Franje Tuđmana 12.
  6. HEP-Operator distribucijskog sustava d.o.o., Elektra Karlovac, HR-47000 Karlovac, Vladka Mačeka 44.
  7. Hrvatske šume d.o.o., Uprava šuma Podružnica Karlovac, HR-47000 Karlovac, Put Davorina Trstenjaka 1.
  8. Hrvatske šume d.o.o., Uprava šuma Podružnica Ogulin, HR-47300 Ogulin, Bernardina Frankopana 12.
  9. Županijska uprava za ceste Karlovačke županije, HR-47252 Barilović, Belajske Poljice, Poslovni park Karlovac 1/A.
  10. PLINACRO d.o.o., HR-10000 Zagreb, Savska cesta 88a.
  11. VODOVOD I KANALIZACIJA d.o.o. Ogulin, HR-47300 Ogulin, Ivana Gorana Kovačića 14.
  12. Općina Saborsko, HR-47306 Saborsko, Senj 44.
  13. Općina Rakovica, HR-47245 Rakovica, Rakovica 6.
  14. Općina Josipdol, HR-47303 Josipdol, Ogulinska ulica 12.
  15. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
  16. Hrvatski operator prijenosnog sustava d.d., Sektor za razvoj, priključenja, izgradnju i upravljanje imovinom, HR-10000 Zagreb, Kupska 4.
  17. Ministarstvo kulture i medija, Uprava za zaštitu kulturne baštine, Konzervatorski odjel u Karlovcu, HR-47000 Karlovac, V. Vranicanija 6.
  18. Ministarstvo poljoprivrede, Uprava šumarstva, lovstva i drvne industrije, HR-10000 Zagreb, Planinska ulica 2a.
  19. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20.
  20. Ministarstvo unutarnjih poslova, Policijska uprava karlovačka, Odjel za sigurnost cestovnog prometa, HR-47000 Karlovac, Trg hrvatskih redarstvenika kbr6.
  21. Karlovačka županija, Upravni odjel za graditeljstvo i okoliš, HR-47000 Karlovac, Križanićeva 11.
  22. Hrvatske ceste d.o.o., Sektor za održavanje i promet, Poslovna jedinica Zagreb, Tehnička ispostava Karlovac, HR-47000 Karlovac, Banija 160A.
  23. HŽ INFRASTRUKTURA d.o.o., Sektor za razvoj, pripremu i provedbu investicija i EU fondova, HR-10000 Zagreb, Mihanovićeva ulica 12.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. Javna ustanova Zavod za prostorno uređenje Karlovačke županije, HR-47000 Karlovac, Jurja Križanića 11.
2. Javna ustanova NATURA VIVA, HR-47000 Karlovac, Jurja Križanića 30.
3. Hrvatske vode d.o.o., Vodnogospodarska ispostava za mali sliv „Kupa“, HR-47000 Karlovac, Obala Franje Račkog 10.
4. Odašiljači i veze d.o.o., HR-10000 Zagreb, Ulica grada Vukovara 269.
5. Plaški KOM d.o.o., HR-47304 Plaški, 143. domobranske pukovnije 5.
6. Telemach Hrvatska d.o.o., HR-10000 Zagreb, Ulica Josipa Marohnića 1.
7. CENTAR ZA GOSPODARENJE OTPADOM KARLOVAČKE ŽUPANIJE KODOS d.o.o., HR-47000 Karlovac, Jurja Križanića 30.

Rok za dostavu zahtjeva je 15 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Putem pošte, elektroničkim putem te osobnom dostavom, u skladu s odredbama važećeg Zakona.

***Dinamika s fazama izrade izmjene i dopune Plana***

Članak 9.

Faze izrade Prostornog plana iz ove Odluke utvđene su Zakonom, točkom 6.5. "Postupak i način izrade i donošenja prostornih planova". Rok za dostavu podataka od javnopravnih tijela i drugih pozvanih sudionika je 30 dana od dana zaprimanja zahtjeva za njihovo izdavanje.

Danom početka izrade nacrta prijedloga prostornog plana smatra se dan dostave stručnom izrađivaču svih zaprimljenih podataka od javnopravnih tijela i drugih relevantnih pravnih i fizičkih osoba, te svih potrebnih stručnih podloga utvrđenih ovom Odlukom, kroz ISPU modul ePlanovi i ePlanovi-editor.

Okvirno se određuje da je rok za izradu nacrta prijedloga prostornog plana cca 6 mjeseci od početka izrade predmetnog nacrta prijedloga.

Kao rok završetka izrade prostornog plana okvirno se utvrđuje 31.12.2025. godine.

Rok se može produžiti ukoliko dođe do ponavljanja izrade nacrta prijedloga plana, ponavljanje javne rasprave, kao i uslijed drugih nepredviđenih okolnosti.

***Izvori financiranja izrade izmjene i dopune Plana***

Članak 10.

Proračun Općine Plaški i drugi odgovarajući izvori sukladno Zakonu (EU sredstva-Nacionalni plan oporavka i otpornosti 2021.-2026., Mehanizam za oporavak i otpornost u okviru instrumenata "EU slijedeće generacije" i slično).

***Druga pitanja značajna za izradu izmjene i dopune Plana***

Članak 11.

U skladu s člankom 86. Zakona na prijedlog odluke o izradi izmjene i dopune Plana sukladno posebnim propisima kojima se uređuje zaštita okoliša i prirode pribavljeno je:

-Mišljenje, KLASA: 351-03/24-02/41, URBROJ: 2133-07-01/01-24-02 od 17. rujna 2024. godine koje je izdalo nadležno tijelo za zaštitu okoliša i prirode: Upravni odjel za graditeljstvo i okoliš, odsjek za planske poslove i zaštitu okoliša Karlovačke županije.

Ako se u tijeku izrade IV. Izmjena i dopuna PPUO Plaški ukaže potreba, zahtjevi, planske smjernice i dokumenti za izradu Plana zatražit će se i od drugih javnopravnih i pravnih tijela.

***Prijelazne i završne odredbe***

Članak 12.

Tijekom postupka IV. Izmjena i dopuna PPUO Plaški svi zahtjevi fizičkih i pravnih osoba vezanih za izdavanje akata za gradnju vršit će se neometano sukladno sadašnjem važećem Prostornom planu uređenja Općine Plaški.

KLASA: 350-03/24-01/007

URBROJ: 2133-14-01/01-24-1

Plaški, 27. rujan 2024. godine

PREDSJEDNIK OPĆINSKOG VIJEĆA

Ivica Klečina, dipl.theol.